b'\n_START_ARTICLE_\nBranko Mu\xc5\xa1i\xc4\x8d\n_START_SECTION_\n\xc5\xa0olanje\n_START_PARAGRAPH_\nLeta 1982 je maturiral na II. gimnaziji v Mariboru._NEWLINE_Diplomiral je iz geologije (Oddelek za montanistiko) in magistriral (Oddelek za geologijo) iz geoarheologije na Fakulteti za naravoslovje in tehnologijo Univerze v Ljubljani, doktoriral pa iz arheologije na Filozofski fakulteti Univerze v Ljubljani. Leta 1991 se je na arheolo\xc5\xa1kem oddelku Univerze v Durhamu (Velika Britanija) strokovno izpopolnjeval za podro\xc4\x8dje uporabne geofizike. Za diplomsko delo je prejel Pre\xc5\xa1ernovo nagrado za \xc5\xa1tudente Fakultete za naravoslovje in tehnologijo, leta 1999 pa priznanje Slovenskega arheolo\xc5\xa1kega dru\xc5\xa1tva za uspe\xc5\xa1no uveljavljanje geofizikalnih raziskav v slovenski arheologiji.\n_START_SECTION_\nZaposlitev\n_START_PARAGRAPH_\nKot raziskovalec se ukvarja z geofizikalnimi raziskavami arheolo\xc5\xa1kih najdi\xc5\xa1\xc4\x8d in sodeluje v \xc5\xa1tevilnih mednarodnih raziskovalnih projektih. Na Oddelku za arheologijo od leta 1997 predava geolo\xc5\xa1ke vsebine v okviru predmeta Naravoslovje na Oddelku za arheologijo Filozofske fakultete Univerze v Ljubljani.'